A ngábə́ ai Dávid á Pas Damin, éyɔŋ Filísta bə́ ngákóan étēde ású bítá, afúb á ngábə́ étēde ósə ai m̀bɛán fón; ńdɔ ǹkunda bítá ó ngátúb Filísta; 14hədá, ńdɔ̄ bə́ ngákə kǒm bītíé á zāŋ afúb, bə́ kāmán ai dɔ́, bə́ yídí fə Filísita. Ǹtondôbə a bɔ̌ fɔ̄ɔ̄ naa bə́ dɔ vóm tě ḿfaŋ ńdɔán. 15Bə́lɛ́ yā bod məwóm mə́lɛ́ bə́ sūzú ḿfág yā ábə Dávid, ákɔ́g yā á ngábə́ babi ai akóm yā Adulam, ǹtíé tē ǹkundǎ Fīlísta wâ ó vúlu miǹkán á ḿbīgīlí Refaít. 16Dávid a ngábə́ âsoé díé, etíé ńkundǎ Fīlísta é tɔ̄á á Bételehɛ́m. 17Ńdɔ̄ Dávid a ngátám nâ: “Zá ā yi ma nyúū mə́ndím yā étám é nə́ á ḿbɛ̄ Bételehɛ́m ?” 18Ńdɔ fɔ́ɔ́ é bod bə́lɛ́ bā bə́ ngányabán á zāŋ ǹkán bítá Fīlísta, bə́ lɛ́ɛ́ mə̄ndím yā étam é nə́ á ḿbɛ̄ Bételehɛ́m, bə́ kə́ ai mɔ́ bə́ kə́ və̄ Dávid, hədá ńdɔ a ngábɛn nyú, ńdɔ a ngásoe mɔ́ á sí ôlugú Ǹtondôbə. 19Nyé nâ: “Zambá á bə̄ dzogě naa mə́ bɔ é dzam dí ! Yə mə nə dzǎm nyū məkǐ mə́ é bod bá, amú bə́ fāmálá ényiŋ dzábán ású yə̄ nâ bə́ zu ai mə́ndím bə́ kə́ lɛ̄ mā !” Ńdɔ a ngátəb nyú mə̄ndím mə́tē. Éyə̄ hḿ miǹgungúl mílɛ́ mí ngábɔ̄ ná. 20Avishái, mǎnyāŋ Yoab, énye a ngábə́ ǹdzóe bod məwóm mə́lɛ́, énye a ngásamaza akɔ̌ŋ díé éyɔŋ dzídzīá á ńlō bod miǹtɛd mílɛ́, hədá ńdɔ̄ a ndzí kig wúm á zāŋ Bə́lɛ́. 21A ngáwúm á lodo bəməwóm mə́lɛ́, a tə́bə́ ńdzóe wabán, hədá bá ndzí kig nyé láŋ á tâŋ Bə́lɛ́. 22Benaya, mɔ́n Yehoyada, mɔ́n ńkángā mod bitá, byáli byali yǎ Kavsêl, ényé a ngábími zingí ébɛ̄ yā Moab, ényē fə a ngásus ébē məndím, a kə́ wē émgbə́m, ámōs sud məndím ē kuu,